Diari Oficial de la Generalitat Valenciana


Sumari del DOGV 6636, del 24-10-2011 (2011/10298)

RESOLUCIÓ de 7 d'octubre de 2011, de la directora gerent de l'Agència Valenciana de Salut, de la Conselleria de Sanitat, per la qual adjudica ajudes per a treballs d'investigació en matèria d'atenció de mitjana i llarga estada per a l'any 2011.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6636

Data del DOGV
:   24-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10159


Data del document
:   07-10-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 d'octubre de 2011, de la directora gerent de l'Agència Valenciana de Salut, de la Conselleria de Sanitat, per la qual adjudica ajudes per a treballs d'investigació en matèria d'atenció de mitjana i llarga estada per a l'any 2011. [2011/10421]  
En els pressupostos de la Generalitat per a l'exercici 2011 hi ha una dotació de trenta mil euros (30.000,00 €), en l'aplicació pressupostària 68.69.52.3105.838.57, línia de subvenció T4538000, que té com a finalitat fomentar projectes i la difusió de bones pràctiques que versen sobre matèries relacionades la complexitat assistencial dels hospitals de crònics i llarga estada, sistemes de treball multidisciplinaris i propostes que garantisquen la continuïtat i la qualitat assistencial de pacients ancians i crònics a la Comunitat Valenciana.  
  
A través de l'Orde 9/2011, de 29 de juny de 2011, de la Conselleria de Sanitat (Diari Oficial de la Comunitat Valenciana número 6559, de 06.07.2011), es van convocar ajudes per a la realització de treballs d'investigació en matèria d'atenció de mitjana i llarga estada per a l'any 2011. D'acord amb el que establix l'orde, es van sol·licitar les ajudes per a projectes d'investigació.  
Una vegada estudiats els projectes, d'acord amb els criteris de selecció establits en la base 7.2 de l'orde, es va resoldre provisionalment la convocatòria, en data 15 de setembre de 2011. Una vegada notificada a les persones interessades, esta resolució obria un termini de 10 dies hàbils per a presentació d'al·legacions i enviar els escrits d'acceptació en les condicions decidides per la comissió.   
Per tant, a la vista del que establix la base huitena i d'acord amb el que disposa la disposició addicional única de l'orde, resolc:  
  
Primer  
Concedir les ajudes per a finançar els projectes de 2011 per a treballs d'investigació en matèria de cures pal·liatives objecte de la convocatòria, allistats en l'annex I, per un import total de trenta mil euros (30.000,00 €), i desestimar les sol·licituds dels projectes allistats en l'annex II, per raó dels criteris de selecció establits i per l'ajustament necessari del nombre i quantia de les ajudes concedides a la suma dels recursos disponibles.   
Les entitats beneficiàries de les ajudes han d'acreditar, en el termini de 10 dies hàbils des de la notificació d'esta resolució, que estan al corrent de les obligacions tributàries, estatals i autonòmiques, i amb la Seguretat Social, de la manera que establix l'Orde de 30 de maig de 1996 de la Conselleria d'Economia i Hisenda.  
  
Les entitats que han sigut beneficiàries de les ajudes han d'enviar a la Direcció General d'Assistència Sanitària una memòria detallada del projecte i la justificació econòmica de les despeses corrents derivades de l'execució del projecte abans d'acabar l'exercici.  
  
Finalment, segons el que establix el punt 1 de la base onze de l'orde, les entitats beneficiàries han de presentar la documentació justificativa abans de l'1 de desembre de 2011.  
  
Segon  
Contra esta resolució, que esgota la via administrativa, pot interposar-se un recurs contenciós administratiu en el termini de dos mesos comptador des de l'endemà de la recepció d'esta notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el qual establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 109 i 110 de la Llei 30/1992 de 26 de novembre, de Règim Jurídic de les Administracions Públiques i del Procediments Administratiu Comuns, tot això sense perjuí de la possibilitat que les persones interessades puguen interposar qualsevol altre recurs que estimen pertinent.  
  
València, 7 d'octubre de 2011.- La directora gerent de l'Agència Valenciana de Salut: María Manuela García Reboll. Annex I / Anexo I  
  
Projectes adjudicats / Proyectos adjudicados  
  
  
  
  
Annex II / Anexo II  
  
Projectes exclosos / Proyectos desestimados  
  
